Karlakór Reykjavíkur ætlar að bæta við sig söngmönnum og í haust fara fram raddpróf fyrir þá sem hafa áhuga á að slást í hópinn . Við prófum raddsvið og tónheyrn og finnst það kostur ef þú býrð yfir kunnáttu í tónlist og nótnalestri , það er þó alls ekki skilyrði . Ef þú fimmtugur eða yngri og hefur áhuga á að koma í raddpróf skaltu senda okkur línu á netfangið kor@kkor.is fyrir 8. september næstkomandi og við höfum samband við þig um hæl . Frekari upplýsingar má fá í síma 896-4914 . Vetrarstarfið Starfsár Karlakórs Reykjavíkur einkennast af tveimur hápunktum . Annars vegar eru það aðventutónleikar í Hallgrímskirkju sem í ár fara fram dagana 14. og 15. desember . Þeir eru alltaf vel sóttir enda fastur liður í jólaundirbúningi fjölmargra landsmanna . Eftir áramót hefjast æfingar fyrir vortónleika í Langholtskirkju sem fara fram í byrjun maí . Á þeim tónleikum leggjum við fram afrakstur vetrarstarfsins og að þeim loknum gleðjumst við ásamt mökum okkar yfir liðnum vetri og fögnum vorkomu . Til viðbótar við þessa föstu liði ætlum við að heimsækja Stykkishólm þ. 30. nóvember , þar sem aðventudagskráin verður flutt í Stykkishólmskirkju auk þess sem við tökum þátt í kóramóti Kötlu , Sambands sunnlenskra karlakóra , á Höfn í Hornafirði um miðjan maí . Karlakór Reykjavíkur var stofnaður 1926 og hefur starfað samfleytt síðan . Kórinn býður upp á krefjandi og skemmtileg viðfangsefni í tónlist og skemmtilegt félagsstarf í góðum félagsskap . Söngferðir til útlanda eru farnar reglulega auk þess sem byggðir landsins eru heimsóttar til tónleikahalds . Kórinn æfir alla þriðjudaga og annan hvern fimmtudag , tvo tíma í senn , og fara æfingar fram í safnaðarheimili Háteigskirkju .